Νήσοι της Σωτηρίας
Χάρτης των νησιών της σωτηρίας και η θέση τους.
Οι **Νήσοι της Σωτηρίας** (γαλλ.: *Îles du Salut*), (ονομάζονται έτσι επειδή οι ιεραπόστολοι πήγαν εκεί για να γλιτώσουν από την πανούκλα στην ηπειρωτική χώρα), είναι μια ομάδα μικρών ηφαιστειακών νησιών περίπου 11 χλμ (5,9 ναυτικά μίλια) από τις ακτές της Γαλλικής Γουιάνας, και 14 χλμ (7,6 ν.μ) βόρεια της Κουρού, στον Ατλαντικό Ωκεανό.

Γεωγραφία
---------

### Νησιά

Υπάρχουν τρία νησιά, από βορρά προς νότο:

| Νησί | Περιοχή (εκτάρια) | Ύψος |
| --- | --- | --- |
| Νησί του Διαβόλου | 14 | 40 |
| Ρόγιαλ Αϊλαντ | 28 | 66 |
| Νησί Σαιντ Τζόζεφ | 20 | 30 |
| Σύνολο | 62 | 136 |

Το νησί του διαβόλου, το πιο διάσημο λόγω της πολιτικής φυλάκισης του λοχαγού Άλφρεντ Ντρέιφους. Η συνολική έκταση είναι 0,62 τ. χλμ.

### Κλίμα

Το κλίμα των Νήσων της Σωτηρίας επικεντρώνεται στα χαρακτηριστικά του Ρόγιαλ Αϊλαντ το οποίο έχει ένα τροπικό κλίμα σαβάνας (Κλιματική ταξινόμηση Κέππεν: *Aw* ). Η μέση ετήσια θερμοκρασία είναι 27,6 °C (81,7 °F). Η μέση ετήσια βροχόπτωση είναι 2496.7 χιλιοστά με τον Μάιο ως τον πιο υγρό μήνα. Οι υψηλότερες θερμοκρασίες είναι κατά μέσο όρο τον Οκτώβριο, γύρω στους 28,7 °C (83,7 °F), και το χαμηλότερο τον Ιανουάριο, γύρω στους 26,9 °C (80,4 °F). Η υψηλότερη θερμοκρασία που έχει καταγραφεί ποτέ στο Ρόγιαλ Αϊλαντ ήταν 34,8 °C (94,6 °F) στις 10 Νοεμβρίου 2008, ενώ η πιο κρύα θερμοκρασία που έχει καταγραφεί ποτέ ήταν 18,4 °C (65,1 °F) στις 10 Ιουλίου 1979.

| Κλιματικά δεδομένα Νήσοι της Σωτηρίας (Ρόγιαλ Αϊλαντ, 1991–2020 averages, extremes 1974−σήμερα) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 31.9 | 33.2 | 33.5 | 34.4 | 33.9 | 32.7 | 32.7 | 34.6 | 34.6 | 34.7 | 34.8 | 33.4 | 34,8 |
| Μέση Μέγιστη °C (°F) | 29.4 | 29.6 | 30.1 | 30.0 | 29.7 | 29.7 | 30.1 | 30.8 | 31.4 | 31.9 | 31.2 | 30.1 | 30,3 |
| Μέση Μηνιαία °C (°F) | 26.9 | 27.0 | 27.4 | 27.4 | 27.2 | 27.0 | 27.3 | 27.9 | 28.5 | 28.7 | 28.3 | 27.4 | 27,6 |
| Μέση Ελάχιστη °C (°F) | 24.4 | 24.4 | 24.8 | 24.9 | 24.7 | 24.3 | 24.5 | 25.1 | 25.5 | 25.6 | 25.4 | 24.8 | 24,9 |
| Χαμηλότερη Ελάχιστη °C (°F) | 20.0 | 20.8 | 21.2 | 21.4 | 20.3 | 20.1 | 18.4 | 20.9 | 21.1 | 20.5 | 19.8 | 20.6 | 18,4 |
| Υετός mm (ίντσες) | 261,6 | 186,2 | 186,6 | 348,2 | 461 | 404,2 | 188,2 | 74,8 | 27,7 | 38,3 | 104,3 | 215,6 | 2,496,7 |
| Μέσες ημέρες κατακρημνίσεων (≥ 1.0 mm) | 17.1 | 14.3 | 14.0 | 17.6 | 23.4 | 23.3 | 16.5 | 8.0 | 3.6 | 5.8 | 10.9 | 18.2 | 172,7 |
| Μέσες μηνιαίες ώρες ηλιοφάνειας | n/a | 125.9 | 151.4 | 143.7 | 136.2 | n/a | 203.1 | n/a | 246.9 | 248.6 | 202.8 | n/a | n/a |
| *Πηγή #1: Météo-France* |
| *Πηγή #2: Meteociel (sunshine 1981-2010)* |

Ιστορία
-------

Μεταξύ 1852 και 1953, τα νησιά ήταν μέρος μιας περιβόητης ποινικής αποικίας για τους χειρότερους εγκληματίες της Γαλλίας. Η ποινική αποικία εκτεινόταν κατά μήκος των συνόρων με το Σουρινάμ. Το Ρόγιαλ Αϊλαντ ήταν το κέντρο υποδοχής του γενικού πληθυσμού της ποινικής αποικίας, οι οποίοι στεγάστηκαν σε μέτρια ελευθερία λόγω της δυσκολίας διαφυγής από το νησί. Το νησί Σαιντ Τζόζεφ ήταν το *Reclusion*, όπου οι τρόφιμοι στέλνονταν για να τιμωρηθούν με απομόνωση στη σιωπή και στο σκοτάδι για αποδράσεις ή αδικήματα που διαπράχθηκαν στην ποινική αποικία. Το νησί του διαβόλου ήταν για πολιτικούς κρατούμενους. Τον 19ο αιώνα, ο πιο διάσημος τέτοιος κρατούμενος ήταν ο καπετάνιος Άλφρεντ Ντρέιφους, που κρατήθηκε εκεί από το 1895 έως το 1899 μετά την καταδίκη του στην ηπειρωτική Γαλλία για προδοσία.

Αυτή η ποινική αποικία ήταν αμφιλεγόμενη δεδομένης της φήμης της για σκληρότητα και ωμότητα. Η βία εναντίον κρατουμένων ήταν συνηθισμένη, οι τροπικές ασθένειες σκότωσαν πολλούς και ένας μικρός πυρήνας επιζώντων επέστρεψε στη Γαλλία για να πει πόσο φρικτό ήταν και να τρομάξει άλλους πιθανούς εγκληματίες. Αυτό το σύστημα σταδιακά καταργήθηκε και έληξε εντελώς το 1953. Στις μέρες μας τα νησιά είναι δημοφιλής τουριστικός προορισμός. Τα νησιά παρουσιάστηκαν στην αυτοβιογραφία *Papillon*, του Ανρί Σαριέρ, ο οποίος ήταν φυλακισμένος εκεί για 9 χρόνια. Το διήγημα του Τζόζεφ Κόνραντ *An Anarchist* (1906) διαδραματίζεται σε μεγάλο βαθμό στα Νησιά της Σωτηρίας. 

Από το 1979, τα Νησιά Σωτηρίας αποτελούν προστατευόμενες περιοχές που διαχειρίζεται το Conservatoire du littoral .

Εκθεσιακός χώρος
----------------

* Royal Island.Βασιλικό Νησί.
* Arrival on Royal Island.Άφιξη στο Βασιλικό Νησί.
* The Salvation Islands' Lighthouse.Ο Φάρος των Νήσων της Σωτηρίας.
* Saint Joseph Island's beach.Η παραλία του νησιού Saint Joseph.
* Devil's Island.Νησί του Διαβόλου.
* Alfred Dreyfus's House.Το σπίτι του Άλφρεντ Ντρέιφους.

Παραπομπές
----------

1. ↑  «Fiche Climatologique Statistiques 1991-2020 et records» (PDF) (στα Γαλλικά). Météo-France. Ανακτήθηκε στις 29 Αυγούστου 2022.
2. ↑  «Normales et records pour Ile Royale (973)». Meteociel. Ανακτήθηκε στις 4 Ιουνίου 2022.
3. ↑  Joseph Conrad, "An Anarchist: A Desperate Tale," *Harper's Magazine,* August, 1906
4. ↑  «Sites & Espaces Protégée» (PDF). *Government of French Guiana* (στα Γαλλικά). σελ. 54. Ανακτήθηκε στις 24 Μαρτίου 2021.

Εξωτερικοί σύνδεσμοι
--------------------

* Χάρτης (archived 21 December 2006)
* Φωτογραφίες των Νήσων της Σωτηρίας
* Φωτογραφίες του Ρόγιαλ Αϊλαντ Αρχειοθετήθηκε 2008-02-28 στο Wayback Machine.
* Φωτογραφίες του Σαιντ Τζόζεφ

Συντεταγμένες: 5°17′09″N 52°35′09″W﻿ / ﻿5.28583°N 52.58583°W﻿ / 5.28583; -52.58583

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 235549767
* LCCN: sh85116451

 |

 |